Ενδεικτική απάντηση
[bookmark: _GoBack]α. Οι καιρικές συνθήκες που θα επηρεάσουν την πρωτογενή αγροτική παραγωγή θα επηρεάσουν και τη λειτουργία των ελαιοτριβείων της περιοχής, που ασχολούνται με την έκθλιψη του ελαιόκαρπου. Αυτό θα γίνει γιατί δεν θα υπάρχει αρκετή ποσότητα ελαιόκαρπου προς έκθλιψη, με αποτέλεσμα να υποαπασχολούνται.
β. Η δαπάνη “αμοιβή εργασίας μη μόνιμου προσωπικού” θα μειωθεί γιατί ανήκει στις μεταβλητές δαπάνες και το ύψος της εξαρτάται από το ύψος της παραγόμενης ποσότητας προϊόντος. 
γ. Η επιχειρηματική δραστηριότητα του παραγωγού χαρακτηρίζεται ως γεωργική εκμετάλλευση γιατί χρησιμοποιεί μικρό κεφαλαιουχικό εξοπλισμό και στηρίζεται σχεδόν αποκλειστικά στην οικογενειακή εργασία.
	
